
                                         CONSILIUL JUDEŢEAN               
HOTĂRÂRE
privind aprobarea Studiului de fezabilitate și a Indicatorilor Tehnico-Economici aferenți obiectivului „Realizare împrejmuire, zid antifoc, amenajare parcări și utilități la amplasamentele (blocuri de locuințe) din strada Prundului nr.9/nr.16D/nr.16E din Bistriţa, județul Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară în data de 28.09.2018, în prezența a 30 de consilieri judeţeni;
Având în vedere:
- Expunerea de Motive nr. IX/19616/26.09.2018 a Preşedintelui Consiliului Judeţean Bistriţa-Năsăud; 

- raportul comun nr. V/19619/26.09.2018 al Direcţiei tehnice, investiţii, lucrări publice şi Direcţiei economice din cadrul Consiliului Judeţean Bistriţa-Năsăud; 
- adresa nr. 35/17.09.2018 a S.C. PLAN CONTUR S.R.L. Bistrița, B-dul Decebal, bl. 13, sc. A ap.5, înregistrată la Consiliul Judeţean Bistriţa-Năsăud cu nr. V/18980/17.09.2018, prin care înaintează Studiul de fezabilitate aferent obiectivului „Realizare împrejmuire, zid antifoc, amenajare parcări și utilități la amplasamentele din strada Prundului nr.9/nr.16D/nr.16E din Bistriţa, județul Bistriţa-Năsăud”;
- prevederile art.44 alin.(1) și art.45 din Legea nr.273/2006 privind finanţele publice locale, cu modificările şi completările ulterioare;
- prevederile art.5 alin.(1) lit.c), alin.(3) și art.7 din Hotărârea Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

- prevederile art.22 din Legea nr.10/1995 privind calitatea în construcţii, republicată, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.128/ 17.10.2016 privind transmiterea în folosinţă cu titlu gratuit a terenului în suprafață de 958 mp, situat în municipiul Bistrița, strada Prundului, nr. 16D, înscris în Cartea Funciară nr. 80515 Bistrița, către Agenţia Naţională pentru Locuinţe, pe durata realizării investiţiei ”Construire de locuințe destinate închirierii pentru tinerii specialiști din sănătate”, cu modificările și completările ulterioare;
- prevederile Contractului nr.IICa/16036 din 27.10.2016, încheiat între Agenția Națională pentru Locuințe, Unitatea Administrativ-Teritorială județul Bistrița-Năsăud, prin Consiliul Județean Bistrița-Năsăud și Direcția de Sănătate Publică Bistrița-Năsăud, modificat prin Actul adițional nr.1 înregistrat la Consiliul Județean Bistrița-Năsăud sub nr.IICa/2353/13407/302/ 22.12.2017;
- prevederile Hotărârii Consiliului Judeţean Bistriţa-Năsăud nr.178/10.11.2017  privind transmiterea în folosinţă cu titlu gratuit a unor imobile-terenuri situate în municipiul Bistrița, proprietate publică a județului Bistrița-Năsăud, către Agenţia Naţională pentru Locuinţe, pe durata realizării investiţiei ”Locuințe de serviciu, în municipiul Bistrița, strada Prundului”, judeţul Bistriţa-Năsăud, cu modificările și completările ulterioare;
- prevederile Contractului nr.IICa/24436 din 22.12.2017, încheiat între Unitatea Administrativ-Teritorială județul Bistrița-Năsăud și Agenția Națională pentru Locuințe;
- prevederile Hotărârii Consiliului Judeţean Bistriţa-Năsăud nr.14/15.02.2018 privind aprobarea bugetului de venituri şi cheltuieli al Judeţului Bistriţa-Năsăud pe anul 2018, cu modificările și completările ulterioare, Programul de investiții cu finanțare din bugetul unității administrativ teritoriale pe anul 2018, rectificat;

- avizul nr. 24 din 26.09.2018 emis de Consiliului Tehnico-Economic (CTE) constituit la nivelul Consiliului Judeţean Bistriţa-Năsăud privind Studiul de fezabilitate și Indicatorii Tehnico-Economici aferenți obiectivului „Realizare împrejmuire, zid antifoc, amenajare parcări și utilități la amplasamentele din strada Prundului nr.9/nr.16D/nr.16E din Bistriţa, județul Bistriţa-Năsăud”;    
- raportul nr.IB/19827 din 28.09.2018 al Comisiei de urbanism;
- raportul nr.IB/19823 din 28.09.208 al Comisiei economice.
În temeiul prevederilor art.91 alin.(1) lit. b), alin.(3) lit.f), art.98 şi art. 115 alin. (1) lit. c) din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

Art.1 Se aprobă Studiul de fezabilitate aferent obiectivului „Realizare împrejmuire, zid antifoc, amenajare parcări și utilități la amplasamentele (blocuri de locuințe) din strada Prundului nr.9/nr.16D/nr.16E din Bistriţa, județul Bistriţa-Năsăud”, elaborat de către S.C. PLAN CONTUR S.R.L., conform Anexei nr.1, care face parte integrantă din prezenta hotărâre.  
Art.2 Se aprobă Indicatorii Tehnico-Economici aferenţi obiectivului „Realizare împrejmuire, zid antifoc, amenajare parcări și utilități la amplasamentele (blocuri de locuințe) din strada Prundului nr.9/nr.16D/nr.16E din Bistriţa, județul Bistriţa-Năsăud”, conform Anexei nr.2, care face parte integrantă din prezenta hotărâre.          
Art.3 Prezenta hotărâre a fost adoptată cu un număr de 30 de voturi "pentru".
Art.4 Cu ducerea la îndeplinire a prevederilor prezentei hotărâri se încredinţează Direcţia tehnică investiţii, lucrări publice – Serviciul tehnic, investiţii și Direcția economică din cadrul Consiliului Judeţean Bistriţa-Năsăud.
Art.5 Prezenta hotărâre se comunică de către Serviciul administraţie şi relaţii publice cu:
· Direcţia tehnică investiţii, lucrări publice – Serviciul tehnic, investiţii;
· Direcția economică;
· Agenția Națională pentru Locuințe;
· S.C. PLAN CONTUR S.R.L. Bistrița, B-dul Decebal, bl. 13, sc. A ap.5;

· Instituţia Prefectului - judeţul Bistriţa-Năsăud.

